Document ID: 32015D0421

Title and Content:
ΑΠΌΦΑΣΗ (ΕΕ) 2015/421 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 17ης Δεκεμβρίου 2014 για την κινητοποίηση του μέσου ευελιξίας ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (1), και ιδίως το σημείο 12, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου (2) επιτρέπει την κινητοποίηση του μέσου ευελιξίας εντός του ετήσιου ανώτατου ορίου ύψους 471 εκατ. EUR (τιμές 2011), με σκοπό να καταστεί δυνατή η χρηματοδότηση σαφώς προσδιοριζόμενων δαπανών οι οποίες δεν θα ήταν δυνατόν να χρηματοδοτηθούν εντός των διαθέσιμων ανωτάτων ορίων για έναν ή περισσοτέρους τομείς. (2) Μετά την εξέταση όλων των δυνατοτήτων ανακατανομής πιστώσεων στο πλαίσιο του υποτομέα 1β, κρίνεται αναγκαία η κινητοποίηση του μέσου ευελιξίας προκειμένου να συμπληρωθεί η χρηματοδότηση στον γενικό προϋπολογισμό της Ευρωπαϊκής Ένωσης για το οικονομικό έτος 2015, πέραν του ανωτάτου ορίου του υποτομέα 1β, με ποσό ύψους 83 285 595 EUR για τη χρηματοδότηση των προγραμμάτων των διαρθρωτικών ταμείων για την Κύπρο, για να χορηγηθούν πρόσθετα κονδύλια από τα διαρθρωτικά ταμεία προς την Κύπρο για το έτος 2015 για συνολικό ποσό 100 000 000 EUR. (3) Για το οικονομικό έτος 2014, το Ευρωπαϊκό Κοινοβούλιο και το Συμβούλιο έχουν ήδη κινητοποιήσει το μέσο ευελιξίας με την απόφαση της 20ής Νοεμβρίου 2013 για τη χρηματοδότηση των προγραμμάτων των διαρθρωτικών ταμείων για την Κύπρο με ποσό 89 330 000 EUR αποκλειστικά σε πιστώσεις αναλήψεων υποχρεώσεων. (4) Λαμβάνοντας υπόψη τον συμπληρωματικό χαρακτήρα του μέσου ευελιξίας, είναι αναγκαίο να προβλεφθούν πρόσθετες πιστώσεις πληρωμών για την κάλυψη των πρόσθετων πιστώσεων ανάληψης υποχρεώσεων για την Κύπρο για τα δύο οικονομικά έτη 2014 και 2015, με βάση την αναμενόμενη πορεία των πληρωμών, που εκτιμάται σε 11,3 εκατ. EUR το 2015, 45,7 εκατ. EUR το 2016, 75,4 εκατ. EUR το 2017 και 40,2 εκατ. EUR το 2018. Τα ετήσια ποσά για κάθε έτος της περιόδου 2015-2018 θα πρέπει να επικυρωθούν από κάθε σχέδιο προϋπολογισμού που παρουσιάζει η Επιτροπή κατά τη διάρκεια αυτής της περιόδου, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, χρησιμοποιείται το μέσο ευελιξίας για τη χορήγηση ποσού 83 285 595 EUR σε πιστώσεις ανάληψης υποχρεώσεων στον υποτομέα 1β. Τα ποσά αυτά χρησιμοποιούνται για να χρηματοδοτηθούν πλήρως τα πρόσθετα κονδύλια για τα προγράμματα των διαρθρωτικών ταμείων για την Κύπρο στο πλαίσιο του υποτομέα 1β. Οι πληρωμές που συνδέονται με τη χρηματοδότηση των κυπριακών διαρθρωτικών ταμείων με χρήση του μέσου ευελιξίας το 2014 και το 2015 θα ανέλθουν σε 172 600 000 EUR για την περίοδο 2015-2018. Το ακριβές ετήσιο ποσό θα ορίζεται στο σχέδιο προϋπολογισμού του έτους όπως παρουσιάζεται από την Επιτροπή. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Στρασβούργο, 17 Δεκεμβρίου 2014.

Classification Labels:
1079
588

Label Descriptions:
{"1079": "Πιστωτική αγορά", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 1804
438855
5283
122
929
1005
912
c_b2c019c8
1000

EuroVoc IDs (Expanded): 1804
438855
5283
122
929
1005
912
c_b2c019c8
1000

Dataset Source: meu

Split: test